CELEX: 52019PC0575
Language: da
Date: 2019-11-06
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Den Internationale Søfartsorganisation på IMO-Forsamlingens 31. samling vedrørende vedtagelse af ændringer af resolution A.658(16) om anvendelse og montering af retroreflekterende materialer på redningsudstyr, 2017-procedurerne for havnestatskontrol (resolution A.1119(30)) og retningslinjerne for syn i henhold til det harmoniserede system for syn og certificering (HSSC) (resolution A.1120(30))

EUROPA-KOMMISSIONEN
            Bruxelles, den 6.11.2019
            COM(2019) 575 final
            2019/0248(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Den Internationale Søfartsorganisation på IMO-Forsamlingens 31. samling vedrørende vedtagelse af ændringer af resolution A.658(16) om anvendelse og montering af retroreflekterende materialer på redningsudstyr, 2017-procedurerne for havnestatskontrol (resolution A.1119(30)) og retningslinjerne for syn i henhold til det harmoniserede system for syn og certificering (HSSC) (resolution A.1120(30))
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne på Den Internationale Søfartsorganisations forsamlings 31. samling, som finder sted i London fra den 25. november til den 4. december 2019, i forbindelse med den påtænkte vedtagelse af 
            
            
               ·ændringer vedrørende anvendelse og montering af retroreflekterende materialer på redningsudstyr 
            
            
               ·2019-procedurerne for havnestatskontrol og
            
            
               ·ændringer af retningslinjerne for syn i henhold til det harmoniserede system for syn og certificering (HSSC-retningslinjerne).
            
            
               1.Baggrund for forslaget
            
            
               1.1.Konventionen angående Den Internationale Søfartsorganisation (IMO)
            
            
               Ved konventionen angående Den Internationale Søfartsorganisation (IMO) ("aftalen") oprettes IMO, som har til formål at tilrettelægge samarbejde mellem regeringerne med hensyn til regeringsforskrifter og praksis vedrørende tekniske spørgsmål af enhver art, der berører den internationale skibsfart, at tilskynde til og lette en almindelig vedtagelse af de højst mulige normer i spørgsmål, der angår sikkerhed på søen, sejladsens effektivitet samt forebyggelse af og kontrol med havforurening fra skibe, at fremme lige konkurrencevilkår og at beskæftige sig med relevante administrative og juridiske spørgsmål.    
            
            
               Aftalen trådte i kraft den 17. marts 1958.
            
            
               Alle medlemsstaterne er part i aftalen.
            
            
               1.2.Den Internationale Søfartsorganisation 
            
            
               Den Internationale Søfartsorganisation (IMO) er De Forenede Nationers særorganisation med ansvar for skibsfartssikkerhed og forebyggelse af havforurening fra skibe. IMO sætter standarderne for den internationale skibsfarts sikkerhed og miljøpræstationer på verdensplan. Organisationens vigtigste opgave er at opstille et regelsæt for skibsfartsindustrien, som er retfærdigt og effektivt, og som vedtages og gennemføres overalt. 
            
            
            
               Alle EU-medlemsstaterne er medlem af IMO. Europa-Kommissionen har siden 1974 haft observatørstatus i IMO på grundlag af en "aftale om samarbejde mellem Den Mellemstatslige Rådgivende Søfartsorganisation (IMCO)
                  1
                og Kommissionen for De Europæiske Fællesskaber om spørgsmål af gensidig interesse for parterne".
            
            
            
               Alle stater kan optages som medlemmer af organisationen. Forsamlingen består af alle medlemmer. Forsamlingen afholder ordinære samlinger en gang hvert andet år. Forsamlingen er IMO's beslutningstagende organ. Forsamlingen fastlægger arbejdsprogrammet og vedtager budgettet, som alle medlemmerne bidrager til. Forsamlingen kan desuden foreslå medlemmerne at vedtage regler og retningslinjer vedrørende sikkerhed på søen, forebyggelse af og kontrol med havforurening fra skibe samt andre spørgsmål vedrørende skibsfartens indvirkning på havmiljøet, som er blevet overdraget organisationen i henhold til internationale instrumenter, eller ændringer i sådanne regler og retningslinjer, som er blevet forelagt den. Forsamlingen er beslutningsdygtig, når et flertal af medlemmerne bortset fra associerede medlemmer (i konventionen kaldet "uegentlige medlemmer") er til stede.
            
            
               1.3.De retsakter, der skal vedtages af IMO-Forsamlingen
            
            
               IMO-Forsamlingen skal på sin 31. samling (A 31) fra den 25. november til den 4. december 2019 vedtage:  
            
         
         
            
               ændringer vedrørende anvendelse og montering af retroreflekterende materialer på redningsudstyr 
            
            
               2019-procedurerne for havnestatskontrol og
            
            
               ændringer af retningslinjerne for syn i henhold til det harmoniserede system for syn og certificering (HSSC-retningslinjerne).
            
            
               Formålet med de påtænkte retsakter er at: 
            
            
               1.ajourføre den nuværende metode til vejrbestandighedsprøvning af materialer ved at lade muligheden for at anvende en forældet og sjældent anvendt kulbueanordning udgå
            
            
               2.ajourføre de nuværende procedurer fra 2017 for havnestatskontrol ved at medtage henvisning til de foranstaltninger, der efterfølgende er vedtaget af IMO-organerne (30. samling i IMO-Forsamlingen, 72., 73. og 74. samling i Komitéen til Beskyttelse af Havmiljøet og 99., 100. og 101. samling i Komitéen for Sikkerhed på Søen), og ved at ændre tillæg 8 og 11 og indsætte et nyt tillæg 18 og
            
            
               3.ajourføre retningslinjerne for syn, så de afspejler nylige ændringer af obligatoriske instrumenter, primært konventionen for administration af ballastvand, men også visse elementer i SOLAS og MARPOL, såsom henholdsvis lastrum af særlig kategori på passagerskibe og overensstemmelseserklæringer om forbrug af brændselsolie.
            
            
               2.Den holdning, der skal indtages på Unionens vegne
            
            
               2.1.Ændring af resolution A.658(16) om anvendelse og montering af retroreflekterende materialer på redningsudstyr
            
            
               Komitéen for Sikkerhed på Søen bemærkede på sin 101. samling (MSC 101), at den på sin forudgående samling, under hensyntagen til dokument MSC 100/19/4 indgivet af EU-medlemsstaterne og Kommissionen om forslag til ændring af resolution A.658(16) om anvendelse og montering af retroreflekterende materialer på redningsudstyr, nåede til enighed om at lade ordene "carbon arc" i punkt 4.10 i den engelske udgave udgå og bad IMO's sekretariat om at udarbejde et IMO-resolutionsudkast herom til godkendelse på MSC 101 og med henblik på forelæggelse og vedtagelse på A 31 (punkt 19.14 og 19.15 i MSC 100/20). Der blev givet udtryk for, at udeladelsen af ordene kunne gøre bestemmelsen for vag. 
            
            
               Efter have noteret sig, at der på A 31 muligvis ville blive forelagt forslag vedrørende ovennævnte bekymring, godkendte komitéen udkastet til resolution om ændring af anvendelse og montering af retroreflekterende materialer på redningsudstyr (resolution A.658(16)).
            
            
               Ændringerne af resolution A.658(16) om anvendelse og montering af retroreflekterende materialer på redningsudstyr er anført i bilag 27 til IMO-dokument MSC 101/24. Det fremgår af punkt 14.41 i rapporten fra MSC 101 (MSC 101/24), at ændringerne forventes vedtaget på IMO-Forsamlingens 31. samling (A 31).
            
            
               2.2.Ændring af 2017-procedurerne for havnestatskontrol (resolution A.1119(30)
            
            
               IMO-procedurerne for havnestatskontrol fra 2017 (resolution A.1119(30)) indeholder retningslinjer inden for bestemte områder som tillæg til hoveddokumentet. På den 5. samling i underkomitéen for gennemførelse af IMO-instrumenter (III 5) blev der opnået enighed om en revision af procedurerne for havnestatskontrol (jf. punkt 5.34 i IMO-dokument III 5/15), særlig hvad angår tillæg 2 om retningslinjer for tilbageholdelse af skibe, og om at ændringerne skulle videreudvikles inden næste samling med henblik på at forelægge et udkast til 2019-procedurerne for havnestatskontrol sammen med et resolutionsudkast til drøftelse på III 6 inden en eventuel direkte forelæggelse på A 31 med henblik på drøftelse og vedtagelse, dog under forudsætning af komitéernes godkendelse. 
            
            
               På den 101. samling i Komitéen for Sikkerhed på Søen (MSC 101) noterede komitéen sig, at III 5 havde henvist udkastet til ændring af tillæg 8 (Retningslinjer for havnestatskontrollører om ISM-koden) og tillæg 11 (Retningslinjer for havnestatskontrollører om sønæring, bemanding og hviletid) til 2017-procedurerne for havnestatskontrol (resolution A.1119(30)) til behandling på den 6. samling i underkomitéen for den menneskelige faktor, uddannelse og vagthold (Human Element, Training and Watch-keeping) (HTW 6) med henblik på teknisk gennemgang og rådgivning til III 6. Der var enighed på MSC 101 om, at resultatet af HTW 6 skulle forelægges på III 6 til drøftelse, når der skulle udarbejdes et udkast til resolution om 2019-procedurerne for havnestatskontrol. Komitéen bemyndigede herefter III 6 til at meddele resultatet af sit arbejde direkte på IMO-Forsamlingens 31. samling (A 31), så det kunne vedtages af forsamlingen (jf. punkt 10.15.3 i IMO-dokument MSC 101/24).
            
            
               På III 6 blev ændringerne af ovennævnte tillæg 7 og 11 gennemgået og færdigbehandlet, og der blev på anmodning fra MEPC 74 medtaget et nyt tillæg 18, Resolution MEPC.321(74) om retningslinjer for havnestatskontrol 2019 i henhold til MARPOL, bilag VI, kapitel 3, der vedrører 2020-grænsen for svovlindhold og forbuddet mod at transportere ikkeforskriftsmæssig fuelolie til forbrænding med henblik på fremdrift eller drift om bord på et skib fra den 1. marts 2020. På III 6 blev tillæg 19 om listen over instrumenter vedrørende procedurer for havnestatskontrol ajourført, således at det afspejler udviklingen, siden 2017-procedurerne for havnestatskontrol blev vedtaget.
            
            
               På III 6 blev ændringerne af 2017-procedurerne for havnestatskontrol godkendt, og det blev besluttet, at de skulle forelægges på A 31 til vedtagelse. Den reviderede udgave af resolution A.1119(30) om procedurer for havnestatskontrol er anført i bilag XX til IMO-dokument III 6/15. Det fremgår af punkt XX i rapporten fra III 6 (III 6/15), at ændringerne forventes vedtaget på IMO-Forsamlingens 31. samling (A 31).
            
            
               2.3.Ændring af retningslinjerne for syn i henhold til det harmoniserede system for syn og certificering (HSSC) (resolution A.1120(30)) 
            
            
               Underkomitéen for gennemførelse af IMO-instrumenter bemærkede på sin 5. samling (III 5), at den på sin forudgående samling havde oprettet en korrespondancegruppe vedrørende gennemgang af retningslinjerne for syn i henhold til HSSC og den ikkeudtømmende liste over forpligtelser i henhold til instrumenter, der er omfattet af koden til gennemførelse af IMO-instrumenter (IMO Instruments Implementation Code, "III-koden"); denne gruppe fik til opgave fortsat at ajourføre retningslinjerne for syn, således at de omfatter krav, der følger af ændringer af IMO-instrumenter, som træder i kraft senest den 31. december 2019, med henblik på at forelægge et forslag til ændring af retningslinjerne for syn i henhold til HSSC til vedtagelse på A 31. Ændringerne omfatter for så vidt angår SOLAS lastrum af særlig kategori på passagerskibe og for så vidt angår MARPOL overensstemmelseserklæringer om forbrug af brændselsolie i forbindelse med indsamling af oplysninger om drivhusgasemissioner. Efter at have noteret sig resultatet af III 5 og afdækket nogle udestående spørgsmål bemyndigede Komitéen for Sikkerhed på Søen på sin 101. samling (MSC 101) III 6 til at meddele resultatet af sit arbejde direkte på IMO-Forsamlingens 31. samling (A 31), så det kunne vedtages af forsamlingen (jf. punkt 10.15.1 i IMO-dokument MSC 101/24).
            
            
               På III 6 blev ændringerne af HSSC-retningslinjerne drøftet, og det blev besluttet, at de skulle forelægges på A 31 til vedtagelse. Ændringerne af resolution A.1120(30) om retningslinjer for syn i henhold til det harmoniserede system for syn og certificering (HSSC) er anført i bilag XX til IMO-dokument III 6/15. Det fremgår af punkt XX i rapporten fra III 6 (III 6/15), at ændringerne forventes vedtaget på IMO-Forsamlingens 31. samling (A 31).
            
         
         
            
               2.4.Relevant EU-lovgivning og EU's kompetence
            
            
               2.4.1.Ændring vedrørende anvendelse og montering af retroreflekterende materialer på redningsudstyr 
            
            
               Retroreflekterende materialer på redningsudstyr vedrører skibsudstyr, som er omfattet af Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF
                  2
               . Retroreflekterende materialer er omfattet af bestemmelserne i Kommissionens gennemførelsesforordning (EU) 2018/773 af 15. maj 2018 om krav til design, konstruktion og ydeevne samt prøvningsstandarder for skibsudstyr og om ophævelse af gennemførelsesforordning (EU) 2017/306
                  3
               . I gennemførelsesforordningen henvises der særligt til IMO-resolution A.658(16) om anvendelse og montering af retroreflekterende materialer på redningsudstyr. Enhver ændring af denne IMO-resolution eller dens efterfølgere vil derfor have direkte indvirkning på kravene i forordningen.
            
            
               2.4.2.Ændring af 2017-procedurerne for havnestatskontrol (resolution A.1119(30)
            
            
               Europa-Parlamentets og Rådets direktiv 2009/16/EF af 23. april 2009 om havnestatskontrol
                  4
                (direktivet om havnestatskontrol) omhandler håndhævelse over for skibe, der anløber havne i Unionen og sejler i farvande under medlemsstaternes jurisdiktion, af internationale standarder for skibssikkerhed, forureningsforebyggelse og leve- og arbejdsvilkår om bord. Formålet med direktivet om havnestatskontrol er at begrænse sejladsen med skibe, der ikke overholder standarderne, i farvande under medlemsstaternes jurisdiktion. Certifikater og dokumenter, herunder journaler, kontrolleres af havnestatskontrollører. Det bemærkes, at medlemsstaterne i henhold til direktivet om havnestatskontrol skal anvende Paris MOU-retningslinjerne, og at der i direktivet ikke henvises til IMO-retningslinjerne, som er inspireret af, men ikke nødvendigvis de samme som, Paris MOU-retningslinjerne. EU har derfor kompetence på området, men en retsvirkning af IMO-retningslinjerne for havnestatskontrol på EU-lovgivningen er i bedste fald indirekte.  
            
            
               2.4.3.Ændring af retningslinjerne for syn i henhold til det harmoniserede system for syn og certificering (HSSC) (resolution A.1120(30))
            
            
               Europa-Parlamentets og Rådets forordning (EF) nr. 391/2009 af 23. april 2009 om fælles regler og standarder for organisationer, der udfører inspektion og syn af skibe
                  5
                fastlægger visse foranstaltninger, der skal følges af de organisationer, der varetager inspektion, syn og certificering af skibe med henblik på at efterkomme de internationale konventioner om sikkerheden til søs og om forebyggelse af havforurening, samtidig med at den frie udveksling af tjenesteydelser fremmes. Af kravet i forordningens bilag I, del B, punkt 7, litra k), fremgår det, at 
            
            
               "den anerkendte organisation skal sikre: 
            
            
               at de lovbestemte syn og inspektioner, der kræves i det harmoniserede system for syn og certificering, som den anerkendte organisation er bemyndiget til at udføre, foretages i henhold til bestemmelsen i bilaget og tillægget til IMO-resolution A.948(23) om retningslinjer for syn i henhold til det harmoniserede system for syn og certificering".
            
            
               Enhver ændring af denne IMO-resolution eller dens efterfølgere vil derfor have direkte indvirkning på kravene i forordning (EF) nr. 391/2009.
            
            
               2.4.4.EU's kompetence
            
            
               Ændring af resolution A.658(16) om anvendelse og montering af retroreflekterende materialer på redningsudstyr vil have indvirkning på EU-retten gennem anvendelsen af Europa-Parlamentets og Rådets direktiv 2009/45/EF af 6. maj 2009 om sikkerhedsregler og standarder for passagerskibe (omarbejdning)
                  6
               .
            
            
               Anvendelsen af direktiv 2009/16/EF om havnestatskontrol er baseret på procedurerne for havnestatskontrol og instruktionerne (retningslinjerne) i Parisaftalememorandummet om havnestatskontrol (Paris MOU), som anført i henholdsvis bilag I og IV. IMO-procedurerne for havnestatskontrol og ændringer heraf kan påvirke udviklingen af Paris MOU-retningslinjerne og kan derfor have direkte indvirkning på anvendelsen af direktiv 2009/16/EF. 
            
            
               Forordning (EF) nr. 391/2009 fastsætter, at inspektion og syn skal foretages efter retningslinjerne for syn i henhold til det harmoniserede system for syn og certificering (HSSC). Enhver ændring af retningslinjerne for syn vil have indvirkning på EU-retten gennem anvendelsen af forordning (EF) nr. 391/2009.
            
            
               3.Retsgrundlag
            
            
               3.1.Proceduremæssigt retsgrundlag
            
            
               3.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i aftalen
                  7
               .
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  8
               .
            
         
         
            
               3.1.2.Princippernes anvendelse på det foreliggende tilfælde
            
            
               IMO-Forsamlingen er et organ, der er nedsat ved en aftale, nemlig konventionen angående Den Internationale Søfartsorganisation. 
            
            
               De retsakter, som IMO-Forsamlingen skal vedtage, er retsakter, der har retsvirkninger. De påtænkte retsakter vil kunne få afgørende indflydelse på Unionens lovgivning, nærmere bestemt: 
            
            
               1.Direktiv 2009/45/EF om sikkerhedsregler og -standarder for passagerskibe. I direktivets artikel 6, stk. 2, litra a), nr. i), fastsættes det, at nye passagerskibe i klasse A skal overholde samtlige krav i SOLAS-konventionen af 1974 med senere ændringer
            
            
               2.Direktiv 2009/16/EF om havnestatskontrol. I artikel 15 kræves det, at medlemsstaterne sikrer, at deres inspektører følger procedurerne og retningslinjerne i bilag VI. Disse retningslinjer fastlægges i overensstemmelse med Paris MOU. Ændringer af IMO-procedurerne for havnestatskontrol fra 2017 kan have indflydelse på udviklingen af Paris MOU-retningslinjerne og kan derfor have indvirkning på anvendelsen af direktivet. Det skal bemærkes, at IMO-III-underkomitéen diskuterede ændringerne under punktet på dagsordenen "Foranstaltninger til harmonisering af havnestatskontrolaktiviteter og procedurer på verdensplan".
            
            
               3.Forordning (EF) nr. 391/2009 om fælles regler og standarder for organisationer, der udfører inspektion og syn af skibe. Heri fastsættes det, at inspektion og syn skal foretages efter retningslinjerne for syn i henhold til det harmoniserede system for syn og certificering (HSSC). Af kravet i bilag I, del B, punkt 7, litra k), fremgår: 
            
            
               "7. Den anerkendte organisation skal sikre: 
            
            
               k) at de lovbestemte syn og inspektioner, der kræves i det harmoniserede system for syn og certificering, som den anerkendte organisation er bemyndiget til at udføre, foretages i henhold til bestemmelsen i bilaget og tillægget til IMO-resolution A.948(23) om retningslinjer for syn i henhold til det harmoniserede system for syn og certificering".
            
            
               Ændringer af retningslinjerne for syn i henhold til det harmoniserede system for syn og certificering vil derfor have indvirkning på EU-retten gennem anvendelsen af forordning (EF) nr. 391/2009. 
            
            
               De påtænkte retsakter supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               3.2.Materielt retsgrundlag
            
            
               3.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               3.2.2.Princippernes anvendelse på det foreliggende tilfælde
            
            
               Det primære formål med og indhold af den påtænkte retsakt vedrører søfart. Det materielle retsgrundlag for den foreslåede afgørelse er derfor artikel 100, stk. 2, i TEUF.
            
            
               3.3.Konklusion
            
            
               Retsgrundlaget for den foreslåede afgørelse bør være artikel 100, stk. 2, sammenholdt med artikel 218, stk. 9, i TEUF.
            
            
               2019/0248 (NLE)
            
            
               Forslag til
            
         
         
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Den Internationale Søfartsorganisation på IMO-Forsamlingens 31. samling vedrørende vedtagelse af ændringer af resolution A.658(16) om anvendelse og montering af retroreflekterende materialer på redningsudstyr, 2017-procedurerne for havnestatskontrol (resolution A.1119(30)) og retningslinjerne for syn i henhold til det harmoniserede system for syn og certificering (HSSC) (resolution A.1120(30))
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Konventionen angående Den Internationale Søfartsorganisation (IMO) ("aftalen") trådte i kraft den 17. marts 1958.
            
            
               (2)I henhold til aftalens artikel 15, stk. 1, litra j), kan forsamlingen foreslå medlemmerne at vedtage regler og retningslinjer vedrørende sikkerhed på søen, forebyggelse af og kontrol med havforurening fra skibe samt andre spørgsmål vedrørende skibsfartens indvirkning på havmiljøet, som er blevet overdraget organisationen i henhold til internationale instrumenter, eller ændringer i sådanne regler og retningslinjer, som er blevet forelagt den. 
            
            
               (3)IMO-Forsamlingen skal på sin 31. samling fra den 25. november til den 5. december 2019 vedtage ændringer af resolution A.658(16) om anvendelse og montering af retroreflekterende materialer på redningsudstyr, 2017-procedurerne for havnestatskontrol (resolution A.1119(30)) og retningslinjerne for syn i henhold til det harmoniserede system for syn og certificering (HSSC) (resolution A.1120(30)).
            
            
               (4)Den holdning, der skal indtages på Unionens vegne i IMO, bør fastlægges, da de vedtagne ændringer af resolution A.658(16) om anvendelse og montering af retroreflekterende materialer på redningsudstyr, 2017-procedurerne for havnestatskontrol (resolution A.1119(30)) og retningslinjerne for syn i henhold til det harmoniserede system for syn og certificering (HSSC) (resolution A.1120(30)) vil kunne få afgørende indflydelse på Unionens lovgivning, nærmere betegnet Europa-Parlamentets og Rådets direktiv 2009/45/EF om sikkerhedsregler og -standarder for passagerskibe
                  9
               , Europa-Parlamentets og Rådets direktiv 2009/16/EF om havnestatskontrol
                  10
                og Europa-Parlamentets og Rådets forordning (EF) nr. 391/2009 af 23. april 2009 om fælles regler og standarder for organisationer, der udfører inspektion og syn af skibe
                  11
               .
            
            
               (5)Komitéen for Sikkerhed på Søen bemærkede på sin 101. samling (MSC 101), som fandt sted i London den 5.-14. juni 2019, at den på sin forudgående samling, under hensyntagen til dokument MSC 100/19/4 om forslag til ændring af resolution A.658(16) om anvendelse og montering af retroreflekterende materialer på redningsudstyr, nåede til enighed om at lade ordene "carbon arc" i punkt 4.10 i den engelske udgave udgå og bad IMO's sekretariat om at udarbejde et IMO-resolutionsudkast herom til godkendelse på MSC 101 og med henblik på forelæggelse og vedtagelse på forsamlingens 31. samling (A 31) (punkt 19.14 og 19.15 i MSC 100/20). Komitéen godkendte herefter udkastet til resolution om ændring af anvendelse og montering af retroreflekterende materialer på redningsudstyr (resolution A.658(16)).
            
            
               (6)På den 5. samling i underkomitéen for gennemførelse af IMO-instrumenter (III 5), som fandt sted i London den 24.-28. september 2018, blev der opnået enighed om en revision af 2017-procedurerne for havnestatskontrol, særlig hvad angår tillæg 2 om retningslinjer for tilbageholdelse af skibe, og om at ændringerne skulle videreudvikles inden næste samling med henblik på at forelægge et udkast til 2019-procedurerne for havnestatskontrol sammen med et resolutionsudkast til drøftelse på III 6 i London den 1.-5. juli 2019 inden en eventuel direkte forelæggelse på A 31 med henblik på drøftelse og vedtagelse, dog under forudsætning af komitéernes godkendelse. 
            
            
               (7)Komitéen bemyndigede på MSC 101 III 6 til at meddele resultatet af sit arbejde direkte på IMO-Forsamlingens 31. samling (A 31), så det kunne vedtages af forsamlingen. På III 6 blev ændringerne med henblik på 2019-procedurerne for havnestatskontrol gennemgået og færdigbehandlet, og på anmodning fra Komitéen til Beskyttelse af Havmiljøet på dens 74. samling i London den 13.-17. maj 2019 blev der medtaget et nyt tillæg 18, "Resolution MEPC.321(74)" om 2019-retningslinjerne for havnestatskontrol i henhold til MARPOL, bilag VI, kapitel 3. På III 6 blev ændringerne af 2017-procedurerne for havnestatskontrol godkendt og det blev besluttet, at de skulle forelægges på A 31 til vedtagelse. 
            
            
               (8)På III 5 bemærkede underkomitéen, at den på sin forudgående samling havde oprettet en korrespondancegruppe vedrørende gennemgang af retningslinjerne for syn i henhold til det harmoniserede system for syn og certificering (HSSC) og den ikkeudtømmende liste over forpligtelser i henhold til instrumenter, der er omfattet af koden til gennemførelse af IMO-instrumenter (IMO Instruments Implementation Code, "III-koden"); denne gruppe fik til opgave fortsat at ajourføre retningslinjerne for syn, således at de omfatter krav, der følger af ændringer af IMO-instrumenter, som træder i kraft senest den 31. december 2019, med henblik på at forelægge et forslag til ændring af retningslinjerne for syn i henhold til HSSC til vedtagelse på A 31. Efter at have noteret sig resultatet af III 5 og afdækket nogle udestående spørgsmål bemyndigede komitéen på MSC 101 III 6 til at meddele resultatet af sit arbejde direkte på IMO-Forsamlingens 31. samling (A 31), så det kunne vedtages af forsamlingen. På III 6 blev ændringerne af HSSC-retningslinjerne drøftet, og det blev besluttet, at de skulle forelægges på A 31 til vedtagelse. 
            
            
               (9)Unionens holdning skal udtrykkes af de EU-medlemsstater, der er medlem af IMO, og som handler i fællesskab i Unionens interesse — 
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på IMO-Forsamlingens 31. samling, skal være at erklære sig enig i vedtagelsen af ændringer af:
            
            
               (a)resolution A.658(16) om anvendelse og montering af retroreflekterende materialer på redningsudstyr, som fastlagt i bilag 27 til dokument MSC 101/24
            
            
               (b)2017-procedurerne for havnestatskontrol (resolution A.1119(30)), som fastlagt i bilag XX til dokument III 6/15 og 
            
         
         
            
               (c)2017-retningslinjerne for syn i henhold til det harmoniserede system for syn og certificering (HSSC) (resolution A.1120(30)) og 2015-retningslinjerne for syn i henhold til det harmoniserede system for syn og certificering (HSSC) (resolution A.1104(29)), som fastlagt i bilag XX til dokument III 6/15.
            
            
               Artikel 2
            
            
               1.Den holdning, der er omhandlet i artikel 1, udtrykkes af de EU-medlemsstater, der er medlem af IMO, og som handler i fællesskab i Unionens interesse. 
            
            
               2.Der kan aftales mindre ændringer af den holdning, der er omhandlet i artikel 1, uden at Rådet træffer yderligere afgørelse. 
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
               
                     Formand
               
            
         
         
            
                  
                     (1)
                  
                        Navnet blev i 1982 ændret til Den Internationale Søfartsorganisation (IMO).
               
               
                  
                     (2)
                  
                        EUT L 257 af 28.8.2014, s. 146.
               
               
                  
                     (3)
                  
                        EUT L 133 af 30.8.2018, s. 1.
               
               
                  
                     (4)
                  
                        EUT L 131 af 28.5.2009, s. 57.
               
               
                  
                     (5)
                  
                        EUT L 131 af 28.5.2009, s. 11.
               
               
                  
                     (6)
                  
                        EUT L 163 af 25.6.2009, s. 1.
               
               
                  
                     (7)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 64. 
               
               
                  
                     (8)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (9)
                  
                        EUT L 163 af 25.6.2009, s. 1.
               
               
                  
                     (10)
                  
                        EUT L 131 af 28.5.2009, s. 57.
               
               
                  
                     (11)
                  
                        EUT L 131 af 28.5.2009, s. 11.